钦定古今图书集成/理学汇编/学行典/第225卷 > 《孝友传序》唐·书
## 钦定古今图书集成/理学汇编/学行典/第225卷 > 《孝友传序》唐·书

“唐受命二百八十八年，以孝悌名通朝廷者，多闾巷
刺草之民，皆得书于史官。万年王世贵，长安严待封，
泾阳田伯明，华原韩难陀，华州王瞿昙，郑县辛法汪、
郭士举、张长、郭士度、郑迪、柳仁忠、能君德、刘崇、甘元
爽、韩子尚、韩思约，下邽张万彻，朝邑申屠思恭、吕昂，
鹑觚张元亮，灵台孙志和，新平冯猛将，宜川司马芬，
洛交周崇俊，洛川何善宜，博陵崔定仁，冀州燕遗倩，
贝州马衡，沧州郑士才，清池孙楚信、刘贤，渤海边凤
举，瀛州朱宝积，乐陵苏伏念，邯郸章征，鸡泽冯仁海、
郭守素，文安董相，武邑王达多、张丘感、张艺朗暨孙师才、张义节，沙河赵君惠，南乐谷感德、魏县毛仁，武
城茹智达，历亭王师威、李肆仁，临河”李文绸，汤阴后
斥奴，鼓城彭思义、陈屺、田《堤岳》，太原卢遗仁、王知道，
蒲州贾孝才，解县卫元表，南岳张利见，安邑曹文行、
孙怀应，相里志降杨王操、邵元同、张衡、曹存勋、李文
褒、董文海、李文秀、张仙儿、张公宪，虞乡董敬直，河东
张金城、吕神通、吕云、吕志挺、吕元光、赵举、张祐、姚炽、
张师德、冯巨源、杜山藏，河西郭文政，伊阙任仲济、源
荣璧，汴州张士岩，陈留家师谅、董允恭，尉氏杨思贞，
中牟潘良瑗暨子季通，阳武时惠珣，封丘杨嵩珪，许
田李颐道，胙城蔡洪、石善雄暨孙彦威，朗山胡君才，
徐州皇甫恒，彭城尹务荣，荆州刘宝、长寿史抟，益州
焦怀肃、郭景华，郪县曹少微，涪城赵烟，资阳赵光寓、
黄昪，梓潼马冬王秦举、王兴嗣，依政、樊漪，巴西韦士
宗、文博、荧暨子诠，南郑李贞吉，巢县张进昭，万载廖
洪，南陵苏仲方，鄱阳张赞，乐平谢惟勤、沈普、姜崌，上
饶鲍嘉福、虞镕真，句容张常洧，弋阳张球、李营暨子
凝、孙楚，贵溪黄舟，建昌熊士瞻，临江袁鸣，赣县谢俊，
馀杭何公弁、章成缅、方宗，建德何起门，桐庐祝希进，
诸暨张万和，萧山李渭、许伯会、戴恭、俞仅，信安徐知
新、徐惠𬤇，东阳应先、唐君祐，睦州许利川，建阳刘常，
邵武黄亘、张巨篯、吴海，泉山黄嘉猷，永泰王奭，皆事
亲居丧，著至行者。万年宋兴贵，奉先张郛，澧阳张仁
兴，栎阳董思宠，湖城阎旻，高平雍仙高，湖城阎酆，正
平周思艺、张子英，曲沃张“君密、秦德方、马元操、李君
则，太平赵德俨，陇西陈嗣，北海吕元简，经城宋洸之，
单父刘《九江》、无棣徐文亮，乐陵吴正表，河闲刘宣、董
永，安邑任君义、卫开，龙门梁神义、贺见涉、张奇异，郑
县王元绪、寇元童，舒城徐行周，睦州方良琨，桐庐戴
元益，高安宋练，泾县万晏，弋阳李植，繁昌王丕，皆数
世同居者。”天子皆旌表门闾，赐粟帛，州县存问，复赋
税，有授以官者。唐时，陈藏器著《本草拾遗》，谓“人肉治
羸疾。”自是，民闲以父母疾，多刲股肉而进。又有京兆
张阿九、赵言、奉天赵正言、滑清泌、羽林飞骑啖荣禄、
郑县吴孝友、华阴尹义华、潞州张光玼、解县南锻、河
东李忠孝、韩放、鄢陵任客奴、绛县张子英、平原杨仙
朝，乐工段日昇，河东将陈涉，襄阳冯子，城固雍孙八，
虞乡张抱玉，《骨英》秀，榆次冯秀诚，封丘杨嵩珪、刘浩，
清池朱庭玉，弟庭金，繁昌朱歙县黄芮、左千牛薛
锋及河阳刘士约，或给帛，或旌表门闾，皆名在《国史》。
善乎，韩愈之论也！曰：“父母疾，亨药饵，以是为孝，未闻
毁支体者也。苟不伤义，则圣贤先众而为之。是不幸
因而且死，则毁伤灭绝之罪有归矣。”安可旌其门以
表异之？虽然，委巷之陋，非有学术礼义之资，能忘身
以及其亲，出于诚心，亦足称者，故列十七八焉。广明
后，方镇凌法夸地千里，事不上闻，孝悌笃行之士，旌
命所不及。载小说者，名字不参见，他书不可录。若李
知本、张志宽之属，承上顺下，有礼让君子之风，故辑
而序之。